
Djasabra Rekresaroyo 60+ tabatin un eksposishon di loke nan a produsí. Ta trata di pintura, pòpchi, obra di man i diferente otro kos. E idea 
tabata di e lider di grupo Olva Dortalina. Nan a kuminsá promé ku pintamentu i awor nan a amplia. Riba foto e grupo i otronan embolbí ku e 
eksposishon. 


RINCON KU PASTOR NOBO 
PROMÉ KU FIN DI AÑA 


Eksposishon di Rekresaroyo 60+ 


Cancer 
Breast 


AWARENESS MONTH 
Cancer 
Breast 


Mi a siña buska mi 
felisidad limitando mi 
deseonan na lugá di 
satisfasé nan. 


Na opinion di Milena Winklaar (MPB): 
“Aktitut di Cyrill Vrolijk ta 
gòlpi di traishon 

#RosTaMiKos 


Òktober ta luna di Kanser na Pechu 


Bo ta entre 50 i 75 aña di edat i nunka ainda bo a hasi un skrin na pechu? 


Bo tin pregunta tokante e skrinmentu òf bo ke inskribí? Tuma kontakto ku 


Skrinen di Poblashon Hulanda karibense. 


Pa mas informashon bishitá: 


Nos página di Facebook Bevolkingsonderzoek Caribisch Nederland 


òf yama/Whatsapp +599 781 0476. 


Detektá na tempu pa skapa bo bida! 


Promé buki di regalo pa Boneiru durante Siman di Buki 


KRALENDIJK 
-- 
Pronto ta bai tin Siman di 
Buki na e islanan Aruba, 
Boneiru i Kòrsou. Pa di 
promé biá Boneiru ta in- 
trodusí su promé buki di 


regalo ‘geschenkboek’ na e 
muchanan. 
E buki akí ta un regalo 
pa muchanan di Boneiru 
en konekshon ku Siman 
di Buki 2023. Esaki riba 


enkargo di Direktorado di 
Komunidat i Kuido, Direk- 
torado di Edukashon i Bi- 
enestar i SKAL. 
Apertura di Siman di 
Buki ta djadumingu 12 di 
novèmber na Biblioteka 
Públiko Boneiru. Tema di 
Siman di Buki e aña akí ta 
‘Na mi kas’. 
E buki di regalo Fa- 
kansi den pasado, ta skirbí 
pa Giovanni Gijsbertha. 
Despues di a asistí na un 
tayer básiko di skirbi kue- 
nta na Boneiru, Fakansi den 
Pasado ta su promé pub- 
likashon. E buki ta publiká 
pa editor Denise de Jongh- 
Rekwest, via Request Pub- 
lishing. 
E buki ta dushi pa lesa 
pa e mucha por tende for 
di grupo 4. E ta bon pa 
mucha di 9 pa 12 aña mes 
lesa. E kontenido di e kue- 


nta ta interesante. Tambe e 
muchanan ta siña hopi di 
kustumber di ántes i kul- 
tura di Boneiru. 
Resientemente Giovan- 
ni Gijsbertha i Denise de 
Jongh-Rekwest, a hasi en- 
trega di e promé eksem- 
plar di Fakansi den pasado 


na Diputado James Kroon, 
den presensia di gerensia di 
Direktorado di Komunidat 
i Kuido i SKAL. 
Un pabien ta bai na 
Giovanni ku su promé pu- 
blikashon. Pabien na Bo- 
neiru pa su promé buki di 
regalo pa Siman di Buki. 

RINCON KU PASTOR NOBO 
PROMÉ KU FIN DI AÑA 


KRALENDIJK – Mon- 
señor Luis Secco, obispu di 
Willemstad, ta kalkulá i 
spera ku pa n di e aña aki 
parokia di San Luis Beltran 
na Rincon lo tin un pastor 
nobo pa remplasá pastor 
Ivan Dario Perez Gomez, 
kende siman pasá a tuma 
despedida di su paroki- 
anonan. 
Obispu 
Secco 
sinembargo den un entre- 
vista pa e programa di tele- 
vishon Aktualidat a keda 
un tiki vago tokante kiko ta 
bai pasa ku pastor Ivan. 
Mientrastantu tin ketu 
bai preokupashon i pregun- 
ta sin kontesta serka paroki- 
anonan na Boneiru, spesial- 
mente bario di Rincon. Ta 
konosí ku Pader Ivan Dario 
Perez Gomez a bandoná 
Rincon i ta deskonosí ken 


ta tuma su tarea. 


Silensio 
Hopi a spera di tende di e 
grupo di pader ku tabata na 
Boneiru siman pasá, ken ta 
bira pader nobo pa Rincon. 
Tampoko Obispu a bisa 
algu di esaki. Pero nada. 
Silensio. Parokianonan ta 
sinti ku tin algu no ta kana 
bon, pasobra hopi ta puntra 
aki aya, pero niun hende ta 
bisa algu. 
Un parokiano a komentá 
na BONERIANO: “Nunka 
sa sosodé ku un pader ta bai 
for di un misa na Boneiru i 
no ta menshoná ken ta sigui 
na e misa. Ta bon pa sea e 
Obispu, òf un pader, si nan 
mes no ta informá parokia- 
no, nan pasa e informashon 
pa un persona ku ta bos di e 


Diósisis di Willemstad, pa 
papia ku e pueblo. Keda sin 
duna informashon, ta duna 
espasio pa duda i ekspresá 
insiguridat den stabilidat 
loke ta sosodé.” 
“Dikon no ta bisa kua 
pader ta sigui, òf tambe si 
no tin pa sigui ku e tarea. 
No ta nada inkorekto pa 
informá. E parokianonan 
tambe ke sa kiko ta kiko. 
Nos ta spera di tende algu 
pa nan ta mas trankil si ta 
sigui ku misa na Rincon”, e 
parokiano a bisa. 


Obispu Secco 
Durante grabashon di 
un programa spesial di 
Aktualidat, ku ta bai den 
aire mañan na Bonaire.tv, 
Obispu Luis Secco a bisa 
ku ta pastor Ivan mes a pidi 


pa un kambio. I enbèrdat 
despues di un 13 pa 15 aña 
den mesun parokia ta bira 
tempu pa kambio di un pas- 
tor. 
Secco: “Tur hende sa 
tambe ku pastor Ivan ta- 
bata konfrontá dikultat 
di salú último i mester a 
permanesé tempu largu na 
Colombia. Nos a kompro- 
ndé su situashon i bis’é pa 
no fòrsa, pero traha segun 
e por. Semper ta sosodé ku 
parokianonan ta bira mas 
i mas eksigente pa loke ta 
trata nan pastor. Pero e mes- 
ter tambe su edat ta subi, 
kansansio ta hunga un ròl. 
Si un pastor ta sinti no ta 
apoy’é i anim’é mas manera 
promé, esaki ta afekt’é.” 


Un echo ta, Secco a si- 
gurá, ku obispado no ta bai 
laga Rincon sin pastor. Ta 
trahando duru pa logra un 
remplasante pa pastor Ivan. 
Semper a manda pastor 
Rincon. Tin vários pastor 
kaba ku a duna di konosé 
ku nan ta dispuesto di yuda, 
pues bai traha den e parokia 
di Rincon. 
Mientrastantu tin kaba 
diferente nòmber menshoná 
komo e siguiente pastor di 
Rincon. Por ehèmpel pas- 
tornan Baak i Carlos Vivas. 
E último aki a yega traha 
kaba den parokia. Baak su 
kara tampoko ta deskonosí 
na Boneiru. El a traha na 
parokia Coromoto na An- 
triol. 


Pastor Ivan a move basta den Rincon. Entre otro el a 
sòru reintrodusí batimentu di klòk Angel di Señor pa 
12'or di mèrdia den su parokia. 


Ora kos ta bon, mester gaba tambe. Djasabra 21 di òktober por a nota trabou ta 
tuma lugá na banko Royal Bank of Canada (RBC). Trabou di entre otro pone klen- 
ku nobo tabata den man di un kontratista lokal. Un bia mas ta mustra ku nos mes 
hendenan ta profeshonalnan ku gran abilidat. 


Kontratista lokal hasiendo 
bon trabou 


Pikòp a drenta mondi 


Reportero di BONERIANO a kapta imágen di un 
pikòp ku a drenta den mondi. Esaki a sosedé na Tra’i 
Montaña. 

Aktitut di Cyrill Vrolijk kondená 
“Pone Boneiru den doló, kaba bent’é den kliko” 


KRALENDIJK 
– 
Milena 
Winklaar, 
lider 
prominente di MPB, ta hopi 
disgustá pa aktitut di Cyrill 
Vrolijk, kende siman pasá a 
bandoná frakshon di e par- 
tido aki i djis despues bai 
un koalishon ku frakshon- 
nan di Demokrat i Daisy 
Coe. Den un deklarashon 
Winklaar ta referí na echo 
ku Vrolijk a bisa ku si e ko- 
alishon ei no realisá, e ta 
basha koroto abou i bai. 
Milena Winklaar: “Apé- 
nas dos dia despues ku Cy- 
rill Vrolijk a tumba gobièr- 
nu i ya kaba tin un akuerdo 
di gobernashon nobo rmá 
entre DP, M21 i independi- 
ente C. Vrolijk. Anto ainda 
ami no por komprondé e 
motibu tan drástiko di e de- 


sishon di Cyrill di a tumba 
gobièrnu. Mi a tende su 
disertashon den e reunion 
di Konseho Insular i tambe 
su entrevista den Brunch99. 
Pa ami e no a duna niun 
motibu di tantu peso ni 
tantu urgensia pa a tuma un 
desishon asina drástiko ku 
konsekuensia asina grandi 
mará n’e.” 
Aki aya por ta bèrdat 
Kolegio Ehekutivo tin dos 
kos pa traha ariba, pero por 
lo general den tur su moti- 
bunan ku el a duna bo por 
saka afó ku ta motibunan 
hopi personal i emoshonal 
a pone e mener aki yega na 
un desishon asina pisá.” 


Grave 
Segun Milena Winklaar, 


e kos mas grave ta ku gran 
parti di tur su motibunan ku 
e ta duna ta basá riba mal- 
kontentu ku supuestamente 
e tin ku partido for di 5 aña 
pasá bin ariba. 
“Ken por komprondé e 
kos aki? E no tin sentido 
mes! Pasó si di bèrdat bo 
tabata kana ku asina tantu 
malkontentu ku e partido, 
for di 5 aña pasá, anto ta 
kiko a move bo pa bo a 
sigui kana ku e partido te 
ku djamars último ei anto? 
Asta tribi na bai elekshon 
lastu ei komo kandidato di 
un partido ku bo ta asina 
malkontentu kuné?! No ta 
kuadra tòg? Ta ken ta bai 
kampañá, papia bon i de- 
fendé un partido ku e tin 
5 aña malkontentu kuné? 


Ta kos di hende sin pia sin 
kabes e kos ei!” 
Di akuerdo ku Milena 
Winklaar, e mes ta testigu 
kon e mener aki a kampañá 
fuertemente den barionan, 
bisando e hendenan kon 
bon MPB ta, propagandan- 
do e stabilidat i union ku 
MPB ta para p’e, pa al - 
nal’ awor, e mes, un perso- 
na ku a haña apénas 30 voto 
riba su nòmber, ta tumba un 
gobièrnu i krea e mesun in- 
stabilidat ku e tabata bisa 
ku e ta kontra di dje. 


Instabilidat 
Milena Winklaar ta kon- 
tinuá: “Mener, ta abo ta e 
outor intelektual di instabi- 
lidat awor. 
Pa mayoria di su su- 
puesto malkontentunan ku 
e tabatin ku partido i Ko- 
legio Ehekutivo, nunka, na 
niun momentu so, el a opta 
pa duna esakinan di konosé 
na su direktiva i su kolega- 
nan di partido promé ku el 
a yega na e desishon ei. 
Por dedusí esaki tambe 


klaramente for di e entrev- 
ista ku e tabatin ku Live99.” 
“Anto ban serio. Promé 
ku bo yega na un desis- 
hon asina pisá di tumba un 
gobièrnu, bo mester por a lo 
ménos enfrentá bo partido 
ku tur bo malkontentunan, 
bai mesa ku nan, papia ku 
nan, keha, reklamá, diskutí, 
pleita, bringa etc. 
Anto despues di tur esei, 
si ainda nan no a duna oido 
na bo, e ora ei numa bo de- 
sishon kisas lo por tabata 
komprendibel.” 


Opinion di Arthur Sealy 
“No ta tur kos ta posibel i sigur no tur pareu” 
KRALENDIJK- Ar- 
thur Sealy ta kompartí 
su opinion pa medio di e 
siguiente 
komunikado. 
Sesenta aña pasá riba 22 
di novèmber a tira John 
F. Kennedy mata. Binti 
ocho aña pasá a kuminsá 
ku dia di Antia pero a kai 
na nada na aña 2007. Ideal 
di Kennedy: No puntra 
ki bo pais por hasi p’abo 
pero kiko abo por hasi pa 
bo pais i PAR kier a re- 
strukturá Antia di sinku. 
Ta idealnan ku no a biba 
na Bonaire i awor por 


kosechá un komunidat partí 
den esnan ku tin i e esnan 
ku no tin. Awor ku konse- 
hal Vrolijk su motivashon 
ta konosí ta tempu pa trata 
na komprondé Kiko ta biba 
den komunidat relashoná 
ku maneho di Bonaire. Tin 
asina kaso ku ta sklama pa 
aklarashon pero no ta bini 
solushon pa motibu di aro- 
gansia, no solamente den 
Kolegio Ehekutivo pero 
tambe den Konseho Insular, 
den kompanianan anónimo 
di maneho di Bonaire, di- 
rektoradonan, instituto i or- 


ganisashonnan komersial 
i sosial ku a kousa rabia 
i disgustu i gritu pa algu 
nobo pero ku no por dení 
e kos nobo. Dos partido 
ku nan programa i un in- 
dependiente ku solamente 
idea ta yega na akuerdo di 
koperashon ku ainda mes- 
ter bira programa di mane- 
ho. Un koperashon basá 
riba sinkuenta punto pero 
mi ta sita Willem Drees, 
un di Hulanda su polí- 
tikonan di taye ku a bisa: 
“No ta tur kos ta posibel i 
sigur no tur pareu”. 


Nèt despues ku e hendenan, a kaba firmamentu akue- 
rdo di Gobernashon; E Diferensia Hustu i Duradero, 
Cyrill i su man drechi tabata huntu un momentu. Ám- 
bos masha kontentu di e okashon. Awor ta trabou ta 
bai kuminsá, pa logra deseo di e pueblo. Manera Cy- 
rill a bisa, el a pasa un poko tenshon, pero awor e ta 
wak dilanti na bienestar di e pueblo. Trabou tin. 


Cyrill i su man drechi 


5 
Djaluna 23 òktober 2023 

KRALENDIJK – Na 
opinion di Milena Win- 
klaar di MPB, si analisá e 
desaroyonan polítiko di si- 
man pasá, kaminda Cyrill 
Vrolijk a retirá sosten for di 
koalishon di UPB/MPB, ta 
opvio ku e tabatin tur kos 
planeá kaba. E no a trese su 
malkontentu na diskushon 
den partido. “Aktitut di Cy- 
rill ta un gòlpi di traishon.” 
Milena Winklaar: “El a 
karga su kos su so, ketu, i 


e no a duna kara niun mo- 
mentu so manera un hòm- 
ber pará den su sapatu. 
Anto pa awe, den 2x 24 
ora ya kaba e tabata kla pa 
rma un akuerdo di gober- 
nashon di 50 punto ku DP 
i M21. Nos por konkluí ku 
ta masha dia kaba nan ta- 
batin trahando riba e kos 
aki. Ke men ta manera el 
a pisa suela di Boneiru bèk 
dia 11 di òktober ei, òf asta 
promé, e tabata kla kaba ku 


su desishon, i tur kos tabata 
planeá kaba for di masha 
dia.” 
“Nos por konkluí tambe 
e ora ei ku e yamadanan di 
Daisy i Nina ku el a konta 
di dje den Brunch99, no ta- 
bata simplemente pa puntra 
pa su salú so. Ta negosashon 
formal tabata tumando lugá 
entre e ku miembronan di 
oposishon durante su peri- 
odo na Hulanda. Anto tur 
esaki sin sikiera opta pa en- 


frentá bo partido promé? E 
kos aki realmente ta un gòl- 
pi di traishon. Un “paso en 
falso” manera nan ta bisa 
na spañó. Hopi tristu!” 
Pa Milena Winklaar, 
segun prinsipionan ku e 
tin, hamas lo e a tumba un 
gobièrnu, i pió den e forma 
ku Cyrill a hasié i pió si ta 
30 voto so el a haña, mane- 
ra e. “Lo mas digno ku e 
por a hasi ta di publiká su 
malkontentunan i entregá 
su asiento na partido. Awor 
aki e mester por sa bon 
bon ku el a hinka Boneiru 
kompletu den un situashon 
kaminda e no por garantisá 
ku Boneiru lo bai sali mihó 
for di esaki.” 
“Cyrill Vrolijk a kana 10 
aña largu, for di prinsipio, 


ku partido MPB. Diferente 
biá kaba e tabata miembro 
di Konseho Insular, el a ko- 
nosé diferente koalishon i e 
sa bon bon kon kada par- 
tido ta funshoná ora nan ta 
den gobièrnu. Pues é, más 
ku kualke hende, mester 
por sa bon bon ta den kiko 
el a hinka su kurpa i ta den 
ki insiguridat e ta hinkando 
pueblo di Boneiru ku su 
desishon deskabeyá. Anto 
e kos mas tristu ta, ku el a 
bisa tambe ku si kos no bai 
bon despues di e desishon 
ku el a tuma, ku e lo subi 
“para blou” (KLM) i bati 
bai laga Boneiru. 
Kon un digno repre- 
sentante di pueblo por tribi 
na bisa algu asina? Ku ki 
kurason? 


Na opinion di Milena Winklaar (MPB): 
“Aktitut di Cyrill Vrolijk ta gòlpi di traishon 


Firmamentu akuerdo di Gobernashon 
“E Diferensia Hustu i Duradero” 


KRALENDIJK- Segun 
informashon di último ora, 
Nina den Heyer lo hura- 


mentá komo diputado pa 
e koalishon nobo. Segun 
fuentenan di BONERIANO 


Nina den Heyer diputado 


a pidi den Heyer pa asumí e 
responsabilidat aki i tur kos 
ta indiká ku e ta aseptá e 
reto. “Nina ta determiná pa 
atendé ku kombatimentu di 
pobresa”, nos fuente a bisa. 
Den Heyer a bandonan 
partido MPB i polítika na 
n di aña 2022. Konsekue- 
ntemente e no a partisipá 
na e elekshon di mart 2023. 
Awor tur kos ta mustra ku e 
ta bolbe asumí e reto komo 
diputado di Asuntunan So- 
sial i Bienestar. 

Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Cherel Kwidama 
13.00 Aki Statia: 
Franklin Gibbs 
14.00 Herensia: 
Juan de Palm 
15.00 BAPA: 
Elvis i Sur Magda 


16.00 Herensia: 
Filomena (Felo) Janga 1 
17.00 Dokumental: 
Desaster Natural 
18.30 Herensia: 
Edwin Emerenciana 
19.30 Puerto Latino: 
Luis Zárraga 


20.00 Herenisa: 
Luciana Brigitha Janga 
21.00 Aki Boneiru: 
Mauritsz Judal De Kort 
22.00 Herensia Aruba: 
Jose Francisco Wever (Buchi Panama) 
23.00 BAPA: 
Danielson Antoin 

ur mèrdia 12’or ta kuminsá un programashon nobo di 


Pa evitá drèmpel 
Outomobilista ta preferá 
kore riba tera na Rincon 


KRALENDIJK -- E 
kaminda dilanti stadion na 
Rincon ta ménos uza, awor 
ku tin drèmpel riba dje. Ta 
trata di e kaya ku ta pasa 
pa konektá Rincon ku Co- 
corobí. Por mira klaramente 
ku outonan ta kore riba e 
kaminda di tera ku tin nèt 
dilanti di stadion, pa evitá 
di pasa riba e kaminda ku 
tin kantidat di drèmpel. 


Por komprondé ku a 
pone drèmpel, debí na 
ponementu di fever ku ta- 
bata tuma lugá riba e ka- 
minda. Tin un remarke sí 
tokante e drèmpelnan, loke 
ta hopi haltu pa un vehíkulo 
pasa riba nan. 
Pa e motibu aki, nan ta 
preferá kore riba tera, lanta 
stòf pa otronan ku ta biba 
parti pabou di e área. 


Esaki no ta korekto i ta 
spera esnan konserní hasi 
algu ku e situashon. Ki- 
sas por baha e alturanan 
di drèmpel, loke ta motivá 
vehíkulo pa kore mas tantu 
riba e kaminda. 
Riba potrèt por mira e 
marka di tayer riba e ka- 
minda di tera, ku ya ta sta- 
bil despues ku hopi outo ta 
kore riba tera i no asfalt. 


Reflekshon di Siman 
KON REAL DIOS TA DEN 
BO BIDA? 


“I Jesus a kontest'é: "'Stima SEÑOR bo Dios ku henter bo 
kurason, i ku henter bo alma, i ku henter bo mente.” Mateo 
22:37(BS) 


Ta masha normal pa nos bisa: “Sí, mi ta kere den Dios”, pero 
tòg nos ta skohe pa hiba bidanan den piká, derotá, mal hábi- 
tonan den nos karakter, i den papiamentu di palabra malu, 
venga otro, etc. 
Kere den Dios ta importante, sí, pasobra esei ta e promé 
stap, ma tin un diferensia grandi den kere den Dios i ekspe- 
rensiá Dios den bo bida. 


Nos ta eksperensiá Dios na momento ku nos tuma e desis- 
hon pa aseptá Kristu den nos kurason i determiná den nos 
kurason pa konosé Dios mas djaserka. 
E pregunta klave? Kon mi por konosé Dios mas djaserka? 
E kontesta ta fásil: Kon bo ta konosé bo mayornan mas 
djaserka? Kon bo ta konosé bo kasá i yunan mas djaserka? 
Kon bo a konosé bo mihó amigu mas djaserka? Wèl lo bo 
kontestá: “dor di pasa hopi tempu huntu ku nan, ‘chat’ kon- 
stantemente, papia, hari i yora huntu ku nan”. 


Esei ta e kontesta korekto. Ku Dios ta meskos. Tuma tempu 
ku Dios! Papia ku Dios konstantemente pa medio di orashon, 
siña konosé Dios lesando Su Palabra. Orashon no ke men 
pa bisa un ‘versje’ for di bo kabes. No ta asina bo ta papia ku 
bo sernan kerí. Orashon ta: papia ku Dios manera un yu ta 
papia ku su tata. Krea un relashon personal ku Dios pasobra 
E ta bo Tata Selestial. E ta stima bo i ke solamente loke ta 
bon pa bo. 


“E komunion íntimo di SEÑOR ta ku esnan ku ta tem'E, i E lo 
hasi nan konosé Su aliansa.” Salmo 25:14 


Bo ke sa mas? Mail nos na: grasia.miserikordia@gmail.com 
Miralda Paula-Frans 
Produkshon PGM 


Agènda 


REUNION KONSEHO INSULAR (BVR) 
Djamars 24 di òktober 2023 pa 19:00 or ta tuma lugá un reunion èkstra 
públiko di toma di desishon (besluitvormende raad) di Konseho Insular, den 
sala di reunion den Passangrahan. 


1. Apertura i partisipashon; 


2. Stipulashon di agènda; 


3. Oportunidat pa siudadano hiba palabra; 


4. Dokumentunan ku a drenta; 


5. Stipulashon di agènda; 


6. Stipulashon di e relato kòrtiku den forma di konsepto di e reunion di 


Konseho Insular di 17 di òktober último; 


7. Stipulashon akuerdo gubernamental ‘E Diferensia Hustu i Duradero’; 


8. Stipulashon di e promé i e di dos kambio di presupuesto di Entidat 


Públiko Boneiru 2023; 


9. Stipulashon diseño di presupuesto di Entidat Públiko Boneiru 2024; 


10. Klousura. 


Ta invitá Kolegio Ehekutivo. 


Ta 
publiká 
e 
konvokashon 
akí 
riba 
e 
parti 
públiko 
di 
e 
sistema 
di 
informashon di Konseho Insular (www.konsehoinsular.com). Te asina leu ku 
ta aplikabel, e dokumentonan konserní manera kustumber ta na Grefi na 
disposishon. Ta transmití e reunion akí live riba TV, e página di i Youtube i e 
website di Konseho Insular. 


R. Oleana 
Presidente 


Pa info i komunikado den Extra/BONERIANO 
Redakshon: extrabon@gmail.com 


Aviso mail: avisobon@gmail.com 

Despues di basta dia 
di ousensia, Katan a disidí 
di bai bishitá Marina, su 
komèr. Manera boso ta fèr- 
wagtu, ora bo tin basta dia 
sin bai bishitá un konosí, ta 
komo sifuera e ta pone tur 
kos riba un teip warda bo 
kana drenta i primi konòpi 
di "play". 
Katan a topa Marina sin- 
tá den sala, ku un bòter di 
vicks chines band’í dje, i na 
su pal’i pia un bòter di awa, 
kual tur e friu a disparsé na 
rekuerdo di un plas di awa 
abou riba flur. 
Manera Marina a mira 
Katan, el a sak su man 
buska e bòtr’i glas kasi pa 
basha e poko awa bendi- 
shoná abou. Pasa man 
pikié pone na su lepnan, 
dal un slòk, i bisa Katan ku 
un stèm hes hes: "Mi lep- 
nan ta seku seku........mi tin 
dos dia sin kome. E kos ku 
Fedjai a hasi ku mi akí, tin 
mi kurason ta morde. M’a 
bai ayera na kas di Birina 
mi komèr, kana drenta den 
sala, topa e muchanan ta 
wak pelíkula di porko riba 
lèptòp. Den pleno sala, den 
dia kla. Ora m’a puntranan 
kiko e kosnan aki ta nifiká, 
nan di ku mi: "Katan, esaki 
nos ta yam’é bida modèr- 
no!’” 
Katan a fustan kiko mas 
e tin di bisa. “M'a mira un 
hòmber koló skur manera 
un gorila, ku kabei rònt su 
kurpa, ta hasiendo algun 
kos ku un muhé, ku kasi e 
por kibra e Tante Sidonia 
su wesu di lomba na dos. 
Apesar di e posishon fèrfe- 
lu ku e muhé tabata aden, 
e pober ta gosando enor- 
mente. I blo bisa e hòm- 


Fedjai no tin "getuigschrift" 


ber: ‘More, more, more, 
more don’t stòp baby!’ Den 
tur esei, kiko ta ‘more’ yu? 
M’a mira algun maniobra, 
ku nunka di mi bida Fedjai 
a tribi di papia di dje, te p’e 
hasié ku mi aki den. I kere 
mi, mi ta hura bo Katan, pa 
mi mama defuntu, ku ami 
no tabata sa mes ku e kos- 
nan aki ta eksistí ora hende 
paga lus.” 
Marina a bolbe dal un 
slòk i sigui papia segun 
pipita di sodó ta kore na su 
frenta. “Mi pober a kuminsá 
tembla, kasi pa haña ataka, 
mi lepnan a bira seku seku 
i m’a opta pa bai mi kas, 
pasobra maske kuantu m’a 
grita nan pa paga e karam- 
ba ei, pa nada di mundu 
nan no kier a pag’é! M’a 
opta pa ami bai mi kas. Mi 
pober a yega kas, spantá 
i papa sodá” Marina a rèk 
su mannan pa mi wak kon 
su mannan ta tembla. “Ka- 
tan bo sa? Di sustu m’a 
konta Fedjai kiko m’a kaba 
di mira. I m’a puntr’é dikon 
nunka e no a laga mi sinti 
asina mi tambe.” 
Katan no por a kere su 
oreanan i a kue un stul kai 
sinta. “E bestia a drai bisa 
mi: ‘E kosnan ei no por 
praktiká nan na kas, ta ku 
muhé di bida so por hasi e 
kosnan ei!" 


Katan asombrá a pun- 
tra Marina: “Asina e bes- 
tia a kontestá bo?” 
Marina, ku a haña un 
parna den su sufrimentu, 
a sigui ku su letania. ”M’a 
bira man puntra Fedjai kon 
e por sa ku ta ku muhé di 
bida so por praktiká e kos- 
nan ei, ku si e tambe gusta 


muhé di bida? ‘Ta manera 
un kos a drent’é Katan. 
Fedjai a kontestá mi: ‘Bira 
muhé di bida bo tambe!’ N’ 
ta ko’i chambòn e ta bisa 
mi? Bo ta kere Fedjai por 
bisa mi un kontesta fo’í sla 
asina?” 
Marina a traha un kara 
manera kos ku e ta warda 
mi kai na su pena, p’e grita 
yora. M’a djis bis’é ku un 
tono fuerte: "Anto kiko abo 
kontest’é?” 
“Mi no por a kontest’é 
nada, pasobra el a saka mi 
fo’i base!”, pober Marina ku 
un stèm temblá kasi yoran- 
do a kontestá. 
M'a para un ratu studia 
Marina, i den mi kashi di 
piká mi di den mi so bis’é 
òf no bis’é? M'a mi di ku mi 
mes mihó mi splik’é e kos- 
nan na un bon papiamentu, 
ya ami no ta muri kuné riba 
mi kurason. 
Mi di kuné: “Marina 
tende mi un kos aki! Bo ta 
basta sokete di laga Fedjai 
kontestá bo soketada, anto 
pa awor bo tin dos dia ta 
kunsumí sin ke kome........ 
ta belá bo ta? Bo mester a 
bisa Fedjai ku si bo tabata 
muhé di bida, lo bo no ta 
kasa kuné awe! Pasobra 
muhénan di bida alegre no 
ta pèrdè masha tempu ku 
hòmbernan bashí sin dilanti 
sin patras, ku no sa kuantu 
kanal muhé tin. Si ami ta 
bo, lo m’a splik’é ku bo sa di 
su rutina fo’i kuminsamentu 
te final ora lus paga, paso- 
bra ta e mésun disko 45 e 
ta pone toka, anto pretendé 
ku ta longplay. Lo m’a dal’e 
kuné den su kara, kuantu 
biaha b’a hunga ròl di a kue 
bùs yega Playa, ya e por a 


baha na Mentor fo’i riba bo 
brùg. 
Bo mester a brongos’é 
bèk, kue un spil, poné ei su 
dilanti, anto puntr’é ku si e 
por menshoná kon yama e 
partinan ei, ki funshon nan 
tin, i pakiko por usa nan! Ku 
di galiña krioyo mes bon 
sa, kòrda galiña pluma birá! 
Puntra Fedjai pa mi, ku e 
sa ku e tin uña, punti dede, 
planti dede, i planti man, i 
rosea, mi’n ta menshoná 
boka mes!. Puntra Fedjai 
ku si el a yega di tende di G 
spot, beso negro, dògi dògi 
i Jane? 


I si e sa unda nan ta 
keda i kon ta lokalisá nan? 
Anto pa koroná obra, bisa 
Fedjai danki Dios bo tambe 
no mester a saka lepla di 
koko pa traha mucha, sino 
oranan asina aki nan lo nan 
lo a mira bo pa mula ma- 
chu! 
Segun mi Fedjai a mira 
kachó muchu den su bida 
i i kere ta pushi. Anto un- 
abes ku el a drùip pa tur e 
éksamennan aki, Enbes di 
sinta na snèk tende pan- 
tomina, e bin kas bin prak- 
tiká wak ku e ta logra pasa 
su ‘getuigschrift’. 


KATAN DOBLA SIN 
KIBRA! 


Raymari B.V. 


ta buska 
- 1 electricien 


Pa mas inf. yama # 782-0119 


Abreu Construction B.V. 


ta buska 
- 1 metselaar 


Pa mas inf. yama # 780-8649 


ABR-Services B.V. 


ta buska 
- electricien 


-mester tin 2 aña di eksperensia 


Inf. yama # +599 782-3744 


VANIDADES B.V. 


ta buska 
- 1 schoonheidsspecialist 


-mester tin diploma i ku eksperensia 
Pa mas inf. tel. 717-5423 


FENEM B.V. 


ta buska 
-1 metselaar /-1 schilder 


Inf. yama # 
+599 786-3458 / 777-5148 


Efesionan 6: 14-17 ta bisa..... 
Para firme anto, ku boso hep fahá ku bèrdat, i ku e 
korasa di hustisia bistí, i ku boso pianan bistí ku e 
preparashon di e evangelio di pas;i riba tur kos 
tuma e eskudo di fe, ku kual boso lo por paga tur 
e flechanan sendí di e malbado.I tuma e hèlm di 
salbashon, i e spada di e Spiritu, kual ta e Palabra 
di Dios. 
E teksto aki ta basta profundo. Kiko e teksto 
ta bisa bo? 
Ora bo lesa e teksto, bo ta ripará ku tur loke Pablo 
ta menshoná tokante di e korasa di Dios- e faha di 
bèrdat, korasa di hustisia, eskudo di fe.......ets. 
ets..... tur ta protekshon na e parti ku ta dilanti di 
bo. No tin nada ku ta protehá bo na e parti patras, 
bo lomba. 
Esei ke men ku e korasa di Dios ta yuda bo ora bo 
ta frente a frente ku bo lucha. Ta masha importante 
pa den e lucha di bo bida, bo para firme òf bai 
dilanti. No drenta pániko ..... no kore bai, pasobra 
di e manera ei bo lomba no ta kubrí. Na e momento 
ei e viktoria ta mas serka ku bo ta kere. 
Para firme rumannan.Bon siman 23 òktober. 


PENSAMENTU DI SIMAN 

Tonchi, e shon de- 
sente a bolbe tuma e 
batuta. 


Awèl sí, ‘heftig’, pero 
‘deftig’! 


Bo a aportá na e isla. 
Harry Croes a fayesé 
promé, mas despues 
José Wever, álias Bu- 
chi Panamá. 


*** 
Ivan Wilson a graba Bu- 
chi mi ta kalkulá ocho 


DEN PASO DI BÒI 


E rúbrika aki no ta kos di tur dia den BONERIANO. Ta ora mi tin tempu, 
gana i tópiko pa skirbi ariba e ta sali. E tres elementonan aki ta hunga un 
ròl den salimentu di e rúbrika aki. E ta mas tantu un kos pa tene mi okupá, 
pa no lubidá e arte di skirbimentu. Tene tambe e dedenan fleksibel. Tene 
e tinu bei, purba pa no kai den ripitishon. 


òf mas aña pasá. E 
grabashon a tuma lugá 
na Stadion Guillermo 
Trinidad. E persona ku 
a regla e entrevista aki, 
en todo kaso pa mi bini 
den kontakto ku Buchi 
Panamá, tabata Frenk 
Goeloe, ku tambe ta- 


bata den Herensia den 
pasado. Frenk tambe a 
fayesé. 


*** 
Buchi tabata un per- 
sona fasinante. Kon 
por ehèmpel e tabata 
atendé ku su ‘mucha- 
nan’ den treinen di fut- 
bòl. Nos a graba esei 
tambe. E dianan aki 
Bonaire.tv lo ripití e 
programa Herensia ku 
Buchi Panamá. Un pro- 
grama interesante. 


*** 
Grabashon 
di 
Harry 
Croes, un baluarte riba 
tereno kultural i de- 
portivo, a tuma lugá 
aña pasá den novèm- 
ber. 
Kamarógrafonan 
di Biblioteca Nacional 
Aruba (BNA), Solog- 
nier i Koolman, a hasi 
e grabashon. Nos a 
graba dos programa ku 
Harry Croes, papiando 
di su infansia, hubentut 
i karera. 


*** 


Harry tabata un pilá den 
selebrashon di dande, 
miéntras ku den e de- 
porte di bòkseo tambe 
el a laga su stèmpel 
atras. 
Tambe 
Harry 
Croes a papia di peri- 
odismo. El a traha pa e 
korant DIARIO. Nos a 
pasa tres pa kuater ora 
kas di Harry Croes. Su 
kasá a kushiná pa nos 
a keda kome. Nos a 
haña un trato úniko. Ta- 
bata manera un bishita 
di despedida. Algu ta- 
bata bisami ku nos lo 
no topa mas. I asina a 
sosodé. 


*** 
Koperashon entre BNA 


DEN PASO DI BÒI 
DEN PASO DI BÒI 


E rúbrika aki no ta kos di tur dia den BONERIANO. T 
E rúbrika aki no ta kos di tur dia den BONERIANO. T 


skirbi ariba e ta sali. 
skirbi ariba e ta sali. 


ASO DI BÒI 
ASO DI BÒI 


E rúbrika aki no ta kos di tur dia den BONERIANO. Ta ora mi tin tempu, 
E rúbrika aki no ta kos di tur dia den BONERIANO. Ta ora mi tin tempu, 


ariba e ta sali. E tres elementonan 
ariba e ta sali. E tres elementonan 


ASO DI BÒI 
ASO DI BÒI 


a ora mi tin tempu, 
a ora mi tin tempu, 


tres elementonan aki ta hunga 
tres elementonan aki ta hunga 


i FuHiKuBo ta hasi e 
programanan aki posi- 
bel. Añanan pasá nos 
a firma un akuerdo di 
koperashon pa nan fil- 
ma pa nos. Ta algu ku 
ta kumbiní Aruba, pa- 
sobra banda di entrev- 
istá bonerianonan na 
Aruba, nos ta entrevis- 
tá rubiano mes tambe. 
I ta basta hende nos a 
entrevistá kaba. Tam- 
be hendenan konosí, 
manera Padu Lampe, 
Bill Tromp, Percey Je- 
andor, Atan Lee, Digna 
Laclé, 
Maybeline A- 
rends, Dufi Kock, Ha- 
rold Malmberg i hopi 
mas. 
*** 
Jose Wever – Buchi Panamá 


Harry Croes 

Eksposishon di Rekresaroyo 60+ 


KRALENDIJK -- Un 
proyekto di Rekresaroyo 
60+ i djasabra 21 di òkto- 
ber, nan tabatin un ekspo- 
sishon di loke nan a produsí. 
Ta trata di pintura, pòpchi, 
obra di man i diferente kos- 
nan traha di kosnan resiklá. 
E idea tabata di e lider di 


grupo Olva Dortalina. Nan 
a kuminsá promé ku pinta- 
mentu i awor nan a amplia. 
E idea no ta pa bende, 
apesar ku tabatin hopi pre- 
gunta, deseo di mirónes, 
pa kumpra loke nan a haña 
masha bunita i kreativo. 

E siman aki a kuminsá ku nobena na 18 di òktober i ta finalisá dia 26 di òktober. Riba 
e dia aki ta bai tin un selebrashon grandi na e e kapia di Dr. Jose Gregorio Hernandez 
na Antriol Pariba. 
Hopi deboto ta presente e dianan aki, na e kapia menshoná pa resa. Ku hopi esfuerso 
a restrukturá e área hasié bunita, pa tur ku ta bishita e lugá pa orashon. 


Nobena a kuminsá na kapia 
di Dr. Jose Gregorio 


Ocho aña grupo Caquetias Bonaire 


K R A L E N D I J K — 
Grupo Caquetias Bonaire 
Skout, a selebrá ocho aña 
di eksistensia. E grupo ta 
enkabesá pa Henry Nico- 
laas, ku su miembronan. 
Nan a reuní djasabra 21 di 
òktober, pa nan a deliberá 
riba algun punto i selebrá 
e okashon di ocho aña di 
eksistensia. 
Nan mensahe na komu- 


nidat ta, pa mayornan pasa 
i inskribí nan yu, hòmber 
i muhé, entre seis aña pa 
ariba. Nan ta siña hopi, en- 
tre otro disiplina ku ta hopi 
importante pa nan futuro. 
Riba potrèt por mira e ka- 
besante i e miembronan di 
Grupo Caquetias Bonaire 
Skout i pader Marc Hooi- 
jschuur, ku a pasa un mo- 
mentu serka nan. 

K R A LEN DIJ K—Du rante 
dian di Regata Comishon Careda 
Boneiru(COMCABON), a orga- 
nisá e tradishonal kareda di pia 
(Regattaloop). 
E kareda tabata bon bishitá na 
tantu koredó i simpatisante nan, 
esaki ta duna e koredó nan ánimo 
pa sigui. 
E kareda aki a konta ku parti- 
sipashon di adulto ku a kore e dis- 
tansia di 5KM i tabatin mucha ku a 
kore e distansia di 2KM. 
E start tabata na Stadion di Pla- 
ya i e Final na Karels Beach Bar. 
E koredónan mester a presentá 
16:45 na e sitio di stashoná vehíku- 
lo dilanti di stadion. 
Pa 17:30 e kareda a ranka sali 


Kareda di pia Regata 2023 
i pa 17:36, ya e promé koredó a 
yega Karels Beach Bar. Ta trata di 
e hóben Domingo Perez, ku a kore 
2KM. 
COMCABON, a partisipá tam- 
be mesora e siguiente aktividat ku 
ta tuma lugá 12/11/2023, e kareda 
di Sùit ku e distansia di 7.5 KM. 
Na su debido tempu COMCABON 
ta pone mas informashon riba nos 
página di Facebook. 
COMCABON 
ta 
gradisí 
spònsernan, ku a hasi e aktividat 
posibel; Karels Beach Bar, Youre 
Fit Bonaire, Delta Security, Hart 
Stichting Bonaire i tambe CCOM- 
CABON ta gradisí Ramsley Krips 
di Breezy Fm i Kuerpo Polisial Ka- 
ribe Hulandes, pa nan aporte. 


Resultado nan; 
Overall damas 
Josje Peters 20.26 
Damas 
13-15 Aña 
Vyenne Winklaar 35.11 
20-29 Aña 
Lotte Rothweiler 22.42 
Esmee Vonk 25.35 
30-39 Aña 
Josje Peters 20.26 
Linda Eikenaar 30.18 
40-49 Aña 
Antje Günther 25.37 
Melinda Labega 39.22 
50+ 
Inge Bergen 20.58 
Margo Weerman 25.21 
Kabayero 
2 km overall Domingo Perez 
5.14 
8-10 Aña 
Kenny Abrahamsz 5.37 
Richendric Semper 5.57 
11-12 Aña 
Domingo Perez 5.14 
Riczard Thielman 5.16 
Overall 5 km Kabayero Julian 
Baker 19.13 
13-15 Aña 
Esteban Medina 20.21 
16-19 Aña 
Manuel de Leon 21.14 
20-29 Aña 
Julian Baker 19.13 
Regen Pineda 35.06 
30-39 Aña 
Daniel Gedefrooy 22.35 
Arjan Prijs 29.12 
40-49 Aña 
Sander Hendriks 20.30 
Xavier Platteel 22.19 
50-59 Aña 
Kenneth Abrahamsz 24.05 
60+ 
Fons de Bie 23.32 
Rutsel Sint Jago 29.29 

Djasabra último a tuma lugá e tayer ‘Kos di boka du- 
shi’ organisá pa Skal. Tabatin gran interes pa e tayer 
aki. E potrètnan ta duna un impreshon. 


Tayer ‘Kos di boka dushi’ 


5 Aña eksitoso di IKC 
Proyekto di èks diputado Nina Francees-Den Heyer 


KRALENDIJK—Si- 
man pasá, tabata siman di 
IKC (Integraal Kind Cen- 
trum). Esaki ta un konsepto 
ku 5 aña pasá, diputado 
Nina den Heyer, a intro- 
dusí. IKC ta un sentro ka- 
minda Skol, Sentro pre-es- 
kolar i akohida despues di 
skol, ta tuma lugá bou di un 
dak, ku meta pa ofresé un 
liña di desaroyo kontinuo, 
unda profeshonalnan por 
komplementá otro, traha 
esiente huntu i ekonomisá. 
E aña aki ta 5 aña, ku 
IKC Rincon, ta traha uzan- 
do e nòmber aki. Hopi hen- 
de no sa kiko e ta enserá. Pa 
e motibu, tabatin un siman 
di IKC ta sirbi unda por pro- 
mové e sentro i laga e pue- 
blo sera konosí ku nan i nan 
desaroyonan. IKC Rincon a 
hasi esaki den e siman di 16 
pa 20 di òktober. 
Tabatin diferente ak- 
tividat pa mayor, alumno i 
trahadó. Pa promé biaha na 


Boneiru, tabatin un enkue- 
ntro ku partners i komer- 
siante na skol, pa laga nan 
konosé ku e sentro i purba 
stimulá un partisipashon 
entre skol i komunidat. 
Tica Koeks, kabesante di 
e proyekto na IKC, a papia 
durante e enkuentro, sp- 
likando kon e skol ta fun- 
shoná, di chikitu pa grandi. 
Tres deportamentu bou di 1 
dak. 
Tambe a papia di e dis- 
tansia di te Rincon i a sp- 
lika ku esei no ta leu, sigur 
no pa kompará e distansia 
ku nos islanan ruman. 
Robert Croes, komo re- 
presentante di Rocargo, un 
di e invitadonan presente, 
a papia na e okashon. El a 
splika kon e i su señora, a 
yega na e idea pa hiba nan 
yu skol na Rincon, mién- 


tras nan ta biba na playa. 
Nan a yega na e desishon, 
pa laga e muchanan bai skol 
na Rincon. 
“E skol ta bon, un am- 
biente trankil i nos ta sinti 
konfortabel pa e muchanan. 
E muchanan ya a sosialisá 
ku e skol i ta biba ku e kul- 
tura di Rincon. 
Ami i mi famia ta apre- 
siá e trabou di e skol. Tin 
hende ta puntra mi, te 
Rincon e muchanan ta bai 
skol? Nos ta bisa nan, sigur 
ku si,” Robert a bisa. 
A menshoná tambe ku 
e famia ta kontribuí na e 
skol i no ta konsider’é komo 
spònser. 
Tabata un siman eksitoso 
i IKC Rincon, ta gradisí tur 
esnan ku a partisipá. Riba 
potrèt, durante e enkuentro, 
ku e partnernan. 

Djasabra 21 di Òktober 2023 
10 


Un tempu tabatin un rei 
mashá kerí pa tur su sir- 
bidónan, pero e tabata malu i 
tabatin mester di un transplan- 
te di kurason. Tur hende a bini 
huntu dilanti e palasio i nan 
tabata grita: O rei, tuma nos 


kurason ! 
E rei a emoshoná i a keda 
ketu. Riba un bon dia el a pidi 
silensio i a bisa tur e hende- 
nan ku a reuní einan: Mi ta bai 
tira un pluma di para i e per- 
sona riba kua e pluma para, 


lo ofresémi su kurason. 
El a tira e pluma i esaki a 
bòltu djaki p’aya i tur hende 
tabata grita: O rei, tuma nos 
kurason, na mesun tempu nan 
tabata supla e pluma p’asina e 
no kai riba nan. 
Konfesá fe ta fásil, biba fe i 
riska bida pa Dios ta e heroís- 
mo kristian. 
Un historia hudiu ta konta, 
ku hopi humor, ku Dios no a 
bisti Adam i Eva pasobra un- 
abes bistí nan lo a pidi saku i 
unabes ku nan tabatin saku 
nan lo a pidi plaka pa yena es- 
aki. 
Amor pa plaka lo ta nos 
úniko pashon i lealtat? 
“Abo ta siña e berdadero 
kaminda pa Dios”, alabansa 
fingi i hipókrita di enemigunan 
di Hesus kual nan úniko inten- 
shon ta di pone na prueba su 
fidelidat i su patriotismo. 
Hesus, Bo ta pro-Dios òf 
pro-César? 
Laga nos rekordá ku e me- 
sun enemigunan akí di Hesus a 
bisa Pilato promé ku e krusi- 
fikashon: “Si bo lag’é bai, bo 
no ta amigu di Cesar. 
Reino di Kristu ta un kon- 
tra poder? E ta inkompatibel 
ku e reinonan di e mundu aki? 
Cesar, esfera públiko, si- 
udadanía temporal, mundu di 
polítika i di plaka, di aki bou, 
di e hopi luchanan i ambishon- 
nan di tur dia. 
Dios, esfera di loke ta 
privá, siudadanía religioso, bida 
spiritual, kada dia mas marginal 
i skondí. Nan ta irekonsiliabel 
? 
E tempu ku nos ta biba ta 
tempunan di Cesar. E poder 
polítiko i temporal ku su hopi 
tenglanan i su gran poder ta 
laba nos selebro i ke pa nos 
tur ta igual, uniformá pa su pro- 
paganda engañoso ? E ta e 
bestia ku ta sali for di tera seg- 
un e buki di Apokalípsis ku su 


DI BINTINUEBE DJADUMINGU SIKLO A 


Promé Lektura 
: Isaias 45, 1. 4-6 
Salmo 
: Salmo 96, 1. 3-4. 9. 10a-10c 
Di dos Lektura 
: Tesalónika 1, 1-5b 
Evangelio 
: Mateo 22, 15-21 


marka ta nesesario pa kum- 
pra i bende, pa gosa i ta felis, 
pa triunfá, pa ser humano i 
siudadano den forma kompl- 
etu. 
Pa esnan ku a bira lomba 
pa Dios, esnan ku no ta akudí 
na e komementu di kasamen- 
tu di e Lamchi, únikamente ta 
keda e Cesarnan di tera, úni- 
kamente fiel na tera, únika- 
mente ta alimentá nan mes ku 
fruta di tera. Nan tin únika- 
mente un siudadanía. 
I nos, esnan ku ta den ig- 
lesia? 
Nos ta biba bou di Cesar 
pero tambe nos ke biba bou 
di e poder, e amor di Dios. 
Nos ta paga belasting na 
Cesar, nos ta usa su plaka, 
nos ta obedesé su leinan, nos 
ta hasi uso di su servisionan i 
nos ta bisti manera e otro si- 
udadanonan. 
Nos, semehante den tur 
kos di sobrá, mester di algu 
mas di bida i di spiritu. 
No ta basta pa nos ta si- 
udadanonan di tera, nos ke ta 
siudadanonan di shelu i sir- 
bidónan, yuna kerí di Dios 
Tata. Nos tin siudadanía dò- 
bel. 
Tin pais ku ta permití su si- 
udadanonan di tin un siudada- 
nia dòbel i pa nan tin dos 
pasport, pero únikamente nan 
ta paga belasting den e pais 
kaminda nan ta biba. E otro 
Cesar ta únikamente pa turis- 
mo i biahenan sentimental. 
Nos ta siudadanonan ku 
siudadania dòbel i nos ta paga 
belasting na Cesar di tera i na 
e Cesar di shelu. Pero algun 


kristian ta puntra: Kiko ami debe 
Dios? 
Pa esakinan siudadanía kris- 
tian ta puro turismo òf bishitan- 
an sentimental na iglesia, na e 
reunion eukarístiko, na binimen- 
tu huntu di pueblo, na entiero di 
un konosí… 
Dios no mester di nos pla- 
ka. E florin, e euro i dòler no ta 
karga su imágen, ta nos ta es- 
nan ku tin su imáhen imprimí . A 
krea nos segun su imáhen i se- 
mehansa. 
Kiko nos debe Dios? Tur 
kos pasobra tur kos pa e krey- 
ente ta grasia, don di Dios. 
Nos deb’é nos tempu, nos 
deseo i empeño den hasi su 
boluntat, nos debé nos sirbishi 
na e rumannan, nos amor na tur 
kos trahá segun imágen di Dios, 
nos deb’é nos trabou pa hasi di 
tera un lugá mas habitabel. 
Dios ta biba su deskanso 
sabátiko i ke pa nos rekreá i 
salba e planeta di haraganería 
insasiabel di hende. 
Sí, hopi biaha, kada un di nos 
ta nos propio Cesar. Nos ta 
liber di duna Cesar loke ta di 
Cesar i na Dios loke ta di Dios, 
pero den ehersisio di nos liber- 
tat nos ta pensa únikamente riba 
nos mes i nos ta keda ku tur kos. 
Nos ta manera e mucha 
kende su tata tabata dun’é dos 
florin tur djadumingu, un pa tira 
na skalchi di Misa i un pa su kos 
dushi. 
Un djadumingu e tabata ta 
kana bai misa i un florin a kai 
for di dje den roi i hisando kara 
mira na shelu el a sklama: Mi 
Dios, awe Bo a keda sin esun 
di Bo. 


10 versíkulo bíbliko pa meditá 
ora nos lanta mainta 
Isabelle Cousturié 


Bale la pena inkluso memorisá nan pa evocarlos con 
frekuensia 


Pa kada dia, ta basta su afan 
Pues, no preokupá pa e dia di mañan, pasobra e dia di 
mañan ta preokupá pa su mes problemanan. Kada dia tin 
sufisiente problema di su mes..Mt 6,34 


Dianan malu ta bini nan so 
Señor ta serka! No preokupá pa nada, sino den tur 
sirkunstansia presentá boso petishonnan na Dios den oras- 
hon i semper ku gradisimentu. Flp 4, 5-6 
Konfia den SEÑOR ku henter bo kurason i no sea tèr- 
ko. Pro 3,5 


Dios ta stima nos i ta kuida nos 
No tene miedu, pasobra Mi ta ku bo, no wak asina span- 
tá, pasobra Ami ta bo Dios. 
Mi ta duna bo forsa, yuda bo,sostené bo ku mi man 
viktorioso. Is 41, 10 
T’Ami so konosé e plannan ku Mi tin pa boso; Mi ta 
sigurá boso ku Mi ke boso felisidat, no boso desgrasia; 
Mi ta primintí boso un futuro yen di speransa. Jr 29, 11 
I e pas di Dios ku niun hende no por komprondé, lo 
warda boso kurason i mente den union ku Kristu-Hesus..Flp 
4, 7 


Laga nos kultivá pensamentunan di serenidat i kon- 
fiansa 
Konfia den SEÑOR, hasi bon,habitá tera i keda 
fiel.Buska bo goso den SEÑOR i l’E duna bo tur loke bo 
kurason por deseá.Pone bo bida den man di SEÑOR, konfia 
den djE: lo E aktua. Sal 37, 3-5 


No laga nos limitá nos mes pa e mundu ku ta pasa 
I no laga e manera di pensa di e mundu akí forma boso, 
al kontrario, laga Dios transformá boso i duna boso un man- 
era nobo di pensa. E ora ei boso lo konstatá kiko E ke di 
boso, esta loke ta bon, agradabel i perfekto..Rm 12, 2 


Un promesa di Dios… 
Manera un tata ta tierno pa su yunan, SEÑOR ta tierno 
pa esnan ku respet’É. 
E sa di ki material nos t’engendrá, E n’ ta lubidá ku nos 
ta stòf. Sal 103, 13-14 


…i un promesa pa Dios 
SEÑOR, mainta Bo ta tende mi bos; pareu di dia habri 
mi ta presentá Bo mi kaso i mi ta warda bo kontesta. Bo n’ 
ta un Dios ku gusta nada malu, Bo n’ ke maldat den bo 
presensia. Sal 5, 3-4 

HULANDA 


GELDERLAND – Un 
aksidente ku un stof di gas 
ta probablemente e orígen 
di un eksploshon den un 
kas di fakansi na Voorthui- 
zen den Gelderland. Esaki 
e doño di e kampamentu a 
bisa Omroep Gelderland. 
Dos persona a resultá he- 
ridá. 
E kas na e kampamentu 
De Heidekamp djaweps 
anochi a keda kompleta- 
mente destruí. Tantu e ban- 
danan komo e dak a bini 
abou. 
Na e momentu di e 


eksploshon, 
segun 
bisi- 
ñanan, tabatin dos hende i 
un kachó den e kasita. Ta 
trata di un mama i su yu 
muhé. A hiba nan hospital. 
E kachó ta pèrdí. 
Brantwer djaweps ano- 
chi a sera e suministro di 
gas na e kampamentu. Jan 
Bos, doño di e parke di fa- 
kansi ta yama e eksploshon 
fuerte. “Un zonido asina 
nunka mi a eksperensiá. 
E bishitantenan a spanta 
enorme. Sigur e hendenan 
den e kasita pegá. Nan a 
eksperensiá e eksploshon di 


HULANDA – Hulanda 
i Ecuador a sera un tratado 
di Duana pa atendé mihó 
ku kontrabanda di droga. 
Sekretario di Estado, de 
ries di Duana, a rma e 
tratado den e kapital di E- 
cuador, Quito. E tratado ta 
drenta na vigor momentu 
ku e ta aprobá pa Parla- 
mento Hulandes di Ekuato- 
riano. 
Desde Sur Amérika ketu 
bai mas droga ta yega Hu- 


landa, Duana Hulanda ta 
konstatá. Pa esaki Ecuador 
ta prinsipalmente un pais di 
transporte pa kokaina for di 
otro paisnan. 
“Na Hulanda e kon- 
sekuensianan di e krímen 
akí ta evidente bisto,” de 
Vries ta bisa. “Na Ecuador 
bo ta mira esaki ainda den 
grado grandi. 
A mata polis i resiente- 
mente a mata un kandidato 
pa presidente.” 


HAARLEM – Korte 
na Haarlem a sentensiá 
kuater sospechoso na kas- 
tigu di prizòn di 16 te 19 
luna, pa un robo mionario 
riba e terenonan di em- 
presa na Schiphol na 2019. 
Dos otro sospechoso a 
haña apsolushon. 
Durante e robo na yüni 
a hòrta mas di 2,3 mion 
euro na elektrónika. Ta 
trata di kantidat di palèt ku 
entre otro telefòn, drone 
i iluminashon di kurá, ku 
tabata riba e tereno di un 
empresa di transporte na e 
aeropuerto. 
Durante anochi a karga 
e produktonan den dos 
trùk di karga ku a kore 
yega riba e tereno. For di 


investigashon a sali na kla 
ku dos trahadó di e em- 
presa di transporte ya un 
dia anterior a pone e bo- 
tin kla. Lunanan despues 
a haña un parti di e botin 
durante un inspekshon den 
un depósito riba un tereno 
di empresa na Beverwijk. 
Korte ta papia di un la- 
dronisia kuidadosamente 
organisá. Asina un sos- 
pechoso a lanta un empre- 
sa, pa asina por a kumpra 
vehíkulonan ku a usa pa e 
robo. 
E kastigunan ta hopi 
mas abou ku e demanda 
di 
Ministerio 
Públiko, 
ku a eksigí kastigunan 
di prizòn di 22 te 57 luna 
kontra e sospechosonan. 


Dor di e tratado, servisio 
di Duana di Hulanda i Ec- 
uador por interkambiá mas 
informashon. Ku esaki nan 
por determiná mas mihó 
kua kònteiner mester kon- 
trolá, de Vries a bisa. 
Anteriormente Hulanda 
a sera tratado di Duana ku 
Costa Rica i Panama. “Nos 
ta mira ku e ta funshoná 
bon,” de Vries a bisa. “Nos 
por saka e kònteinernan 
mihó den kua tin porkeria.” 


Pa atendé ku kontrabanda di droga 
Hulanda ta sera tratado di Duana 
ku Ecuador 


Kastigu di prizòn i apsolushon 
pa robo mionario na Schiphol 


Eksploshon den kas di fakansi 
tabata aksidente 
aserka.” 
Brantwer no ta ekskluí 
ku enbèrdat algu a bai robes 
ku e stof. Tabata difísil pa 
na e sitio pa indiká un orí- 
gen, un bosero a splika. 

ARUBA 
STATIA/SABA/ST. MAARTEN 


THE 
BOTTOM 
– 
“Nos mester ta orguyoso 
di nos mes. Aki ta nos 
promé bombero lokal fe- 
menino, Joy-ann Robin- 
son, risibiendo su di dos 
strepi,” Dave Levenstone, 


ta skirbi riba su página di 
Facebook. Na nòmber di 
henter e famia Levenstone, 
Dave ta felisitá Joy-ann, su 
yu Jace i su mayornan, pa 
su logro i trabou duru du- 
rante e último dos aña. 


ORANJESTAD (EUX) 
– Un operashon di búskeda 
pa un hòmber pèrdí, a ter- 
miná djaweps momentu 
ku e tim di reskate a haña 
e hòmber den e kráter di 
Quill, e volkan no aktivo 
di 601 di altura, ku ta e se- 
gundo seru mas grandi na 
Hulanda. 
Apesar ku e operashon 
a duna bon resultado, e res- 
katantenan a keda ataká pa 
abeha. 
Desde djárason e hòm- 
ber tabata pèrdí momentu 
ku e i su kasá, a subi e seru. 


Servisionan di emergensia, 
ku aporte di Rohan de Graf 
i un grupo grandi di bolun- 
tario, djárason anochi a ku- 
minsá ku e búskeda, despu- 
es di risibí informashon ku 
e pareha kende ta bishi- 
tantando e isla, ta pèrdí. 
A lokalisá e muhé seif i 
sin leshon djárason anochi 
mitar di diesdos, pero el a 
avisá e tim di reskate ku e 
no por a drenta den kontak- 
to ku su kasá. 
Djaweps mainta a lansa 
un operashon grandi, inklu- 
so Polis, Brantwer, Queen 


Beatrix Medical Centre, 
Satia rapid response team, 
Statia Sea Rescue Founda- 
tion, TI re and rescue 
crew, STENAPA, Celbees, 
empleadonan públiko, pa 
asina trata na lokalisá e 
hòmber. 
Mas despues a haña e 
hòmber den un situashon 
difísil i a his’é kuidadosa- 
mente pa e parti ariba mo- 
mentu ku abeha a ataká e 
tim. Diferente miembro di 
e tim di reskate a haña piká 
di abeha i mester a haña a- 
tenshon médiko. 


Marinirnan ta sostené ku orkan Tammy 


ST. MAARTEN -- Ou- 
toridatnan di Sint Maarten 
a hasi un petishon na De- 
fensa pa sostené nan ku 
Orkan Tammy. Defensa a 
duna oido na esaki i a pone 
trahadónan i rekursonan 
disponibel. 


Sint Maarten mes ta 
tuma e inisiativa rondó di 
kordinashon i gestion di 
tareanan i Defensa ta sos- 
tené kaminda ta nesesario 
ku trahadó i rekursonan. 
Tareanan ku ta keda ehek- 
utá pa Marina ta entre otro, 


duna sosten ku vigilansha 
na prison, kore patruya rònt 
e isla, i kaminda ta nesesa- 
rio, vigilansha di órden 
públiko. Mardugá di ayera, 
te ainda ku eksepshon di 
algun insidente chikitu, 
tal manera un aksidente di 
outo, a transkurí trankil. 
Banda di e rekursonan di 
defensa ku ya kaba a keda 
desplegá, esaki si ta nesesa- 
rio lo wòrdu ampliá. Sosten 
na outoridatnan lokal ta un 
di e tres tareanan primor- 
dial di Defensa. Defensa ta 
sentra su mes riba yudansa 
inmediato, (di emergensia) 
durante i despues di paso di 
un orkan. 


Despues di búskeda masivo 
A haña hòmber pèrdí 


Nos mester ta orguyoso 
di nos mes 

ARUBA 

American Airlines ta mira potensial den Kòrsou 
Oumento den frekuensia di buelo 


WILLEMSTAD -- O- 
sina di Turismo di Kòrsou, 
CTB, den kolaborashon 
ku su partnernan Curaçao 
Airport Partners (CAP), 
Curaçao Airport Holding 
(CAH) i Curaçao Hospital- 
ity & Tourism Association 
(CHATA), ta kontentu di 
por anunsiá ku American 
Airlines a tuma e desishon 
pa sigui ofresé buelonan 
adishonal for di Charlotte 
durante e lunanan aprel i 
mei otro aña. 
E servisio aéreo adisho- 
nal ta bini komo resultado 
di e demanda kresiente for 
di Estádos Unídos, kual 
ta habri mas oportunidat 
eksitante pa turismo i ta 
estrechá e laso entre e dos 
destinashonnan den 2024. 


Mas tempran den aña, 
ya kaba American Airlines 
a revelá su plannan pa ou- 
mentá e frekuensia di biahe 
for di Charlotte di un biá 
pa siman, na buelonan dia- 
rio e temporada di wenter 
benidero, entrante luna di 
desèmber 2023 te ku n di 
mart 2024. 
Durante un reunion e 
siman akí ku American 
Airlines, e kompania a 
kompartí e notisia prome- 
tedor ku e reservashonnan 
di ticket pa e temporada di 
wenter benidero ta mustra 
hopi positivo. 
Komo konsekuensia di 
e tendensia akí, American 
Airlines a tuma e desi- 
shon pa sigui ofresé bue- 
lonan adishonal durante e 


lunanan slou di aprel i mei 
na 2024. Normalmente e 
servisio aéreo ta bai bèk na 
un biá pa siman durante e 
lunanan menshoná. Pero 
dor di e tremendo deman- 
da for di Estádos Unídos, 
American Airlines ta ofre- 
sé 4 buelo pa siman riba 
djaluna, djárason, djabièrnè 
i djasabra, durante luna di 
aprel i mei otro aña. 
E buelonan adishonal ya 
kaba ta den e sistema di re- 
servá ticket di e kompania. 
E ekspanshon den servisio 
aéreo ta ofresé biaheronan 
eksibilidat na momentu di 
plania nan biahe pa i for di 
Kòrsou. 
Minister di Desaroyo 
Ekonómiko, Ruisandro Ci- 
jntje, a ekspresá su satis- 


fakshon ku e oumento indi- 
kando: “Nos ta kontentu ku 
e ekspanshon den servisio 
aéreo for di Charlotte ku 
American Airlines. E anun- 
sio akí ta resultado direkto 
di e esfuersonan kontinuo 
di Osina di Turismo di 
Kòrsou huntu ku partner- 
nan lokal den promoshon di 
nos dushi Kòrsou na Está- 
dos Unídos. Nos ta ansioso 


pa risibí mas turista Meri- 
kano ku ta bin pa eksplorá 
nos herensia kultural, pla- 
yanan bunita i nos hospi- 
talidat sin igual.” 
CTB ta antisipá un kre- 
sementu fuerte kontinuo 
for di e merkado di Estádos 
Unídos na 2024 i ta premirá 
di por yama bon biní na 
165.000 turista Merikano 
otro aña. 


Na Renaissance Wind Creek Curacao Resort 
Empleadonan ku a sobresalí den 
terser kuartal 
WILLEMSTAD -- Re- 
sientemente 
Renaissance 
Wind Creek Curaçao Re- 
sort a rekonosé emplea- 
donan ku a sobresalí den e 
terser kuartal di 2023, esa- 
ki durante e selebrashon di 


‘Best of the Best’. 
Tur nominado a reuní 
den Nautilus restaurant di 
Renaissance Hotèl pa ge- 
rensia anunsiá e ganador- 
nan. Despues a sigui un 
momentu di selebrashon. 


Wind Creek Hospital- 
ity ta kere den rekonosé 
servisio ekselente i trabou 
den ekipo. Angelo Mar- 
tes, direktor di rekurso hu- 
mano, a amplia riba e tema 
‘Success without errors is 


an illusion’ i a enfatisá ku 
rekonosimentu ta sentral na 
Renaissance Wind Creek 
Curaçao Resort. 
“Mi ta felisitá tur kolega 
ku a sobresalí durante e di 
tres kuartal,; ku un miem- 
bro di ekipo a nominá ta 
pa motibu ku el a duna un 
servisio ekselente. Tambe 
ta bunita pa mira e trayek- 
toria di kada nominado den 
nos empresa. Desaroyo i 


oportunidat pa kresementu 
ta sentral, hasiendo uso 
máksimo di e potensial di 
kada miembro di nos tim. 
Hinter e tim a hasi un tre- 
mendo trabou den e kuartal 
aki tambe. E sentido di ta 
pertenesé i ta importante 
pa tantu nos huéspetnan 
komo miembronan di tim, 
di akuerdo ku nos propósi- 
to, ta nos prioridat tur dia,” 
segun Martes. 

ARUBA 
KÒRSOU 


Konferensia internashonal di Interpol 


WILLEMSTAD 
-- 
Minister Charles Cooper 
a reuní resientemente ku 
representantenan 
di 
In- 
terpol. Esaki ta relashoná 
ku organisashon di e di 
17 konferensia di Interpol 
titulá ‘International Law 
Enforcement 
Intellectual 
Property Crimes’. 


E konferensia ta tuma 
lugá den 2024 na Kòrsou. 
E reunion ta resultado 
konkreto di Minister Coo- 
per su biahe di trabou pa 
Oslo, Norwega, ku a tuma 
lugá resientemente. 
Durante di e biahe akí, 
Interpol a anunsiá ku nan 
ta organisá nan konferensia 


na Kòrsou. Kòrsou pues ta 
ta antrion di un konferen- 
sia internashonal. 
E komishon organisato- 
rio a bin Kòrsou for di Fran- 
sia i Merka pa tene diferente 
reunion ku outoridatnan i 
partnernan envolví, den e 
kordinashon i preparashon 
pa e konferensia. 


WILLEMSTAD 
-- 
Ministerio Públiko Kòrsou 
ta pidi atenshon pa siman 
di kontrabanda di hende. 
Den e kuadro aki ta duna 
informashon riba e tópiko 


Kontrabanda di hende 
Kontrabanda di hende ta 
guia òf transportá hende di 
un manera ilegal pa un otro 
pais òf di un otro manera 
yuda pa duna entrada na, 
tránsito pa òf salida di un 
pais via di laman òf avion. 
Duna alohamentu na estra- 
nheronan ilegal tambe ta 
kai bou di kontrabanda di 
hende. (reglá de artíkulo 
2:154 Kódigo Penal). 
Riba nos islanan, kon- 
trabanda di hende ta un 
tópiko ku kada bes ta bini 
bèk pa motibu imigrashon 
ilegal, biahenan frakasá ku 


a resultá den morto i tra- 
kashon di hende. Hopi bía 
migrantenan ta buska alivio 
serka 
kontrabandistanan 
di hende ku ta organisá e 
biahe planeá bou di sirkun- 
stansianan hopi peligroso. 
Banda di esaki, migran- 
tenan por bira víktima di 
robo, estafa, ekstorshon i/ 
òf eksplotashon. Huntu ku 
hende, tambe por pasa kon- 
trabanda di otro artíkulo 
droga, arma i/òf animalnan. 
Mirando e karakter de- 
bilitante di e fenómeno di 
kontrabanda di hende, e 
riesgo ku hende por hoga 
i e sirkunstansia ku hopi 
bía ta keda siguí dor di 
trakashon di hende, kon- 
trabanda di hende ta un 
prioridat den búskeda i 
persekushon. 


Víktima 
Lamentablemente no ta 
fásil pa detektá esaki na un 
hende. Fuera di esei, estado 
ta víktima di kontrabanda 
di hende. Kontrabanda di 
hende ta un delitu kontra di 
outoridat públiko di un pais 
pa motibu ku e personanan 
en kuestion ta krusa legi- 
slashon di migrashon. Tin 


diferensianan grandi entre 
trakashon di hende i kon- 
trabanda di hende. 
Trakashon di hende ta 
un delitu kontra humani- 
dat, libertat personal di e 
persona ta krusa integridat 
personal di e individuo. 
Kontrabanda di hende sem- 
per ta pasa frontera; perso- 
nanan ku ta krusa frontera 
bai un otro pais. Den e kaso 
di trakashon di hende no 
ta nesesario pa krusa fron- 
tera; víktimanan por ta resi- 
dente tambe. Ora di kontra- 
banda di hende, e relashon 
entre migrante i e kontra- 
bandista na kuminsamentu 
ta boluntario. Na momentu 
ku ta papia di trakashon 
di hende, ta trata di un re- 
lashon involuntario. Ora 
di kontrabanda di hende e 


organisadó ta yuda esnan 
ku ke krusa frontera; ini- 
siativa ta serka e migrante. 
Den kaso di di trakashon 
di hende ta trata di preshon 
di un dunadó di trabou òf 
un komersiante: inisiativa 
ta serka e malechor. Ora 
ta trata di kontrabanda di 
e hende, e persona tin e li- 
bertat pa disidí esaki i ora 
di trakashon di hende e 
víktima no tin e eskoho òf 
no por tuma su mes desi- 
shon. 


Ministerio Públiko 
E tarea mas importante 
di Ministerio Públiko ta 
persiguí 
personanan 
ku 
kometé echonan kastigabel 
den kuadro di kontrabanda 
di hende. Kada ken ku di 
un manera òf otro tabata 


envolví den organisashon 
pa trese hende di un mane- 
ra ilegal pa Kòrsou, lo keda 
persiguí pa kontrabanda 
di hende. Ministerio Púb- 
liko tin skalnan spesialisá 
i un tim ku ta enfoká riba 
trakashon i kontrabanda 
di hende. Di e manera aki, 
Ministerio Públiko ke re- 
forsá e bataya kontra di e 
tipo di kriminalidat aki. 
Banda di tratamentu di 
kasonan penal, tambe riba 
nivel di maneho Ministerio 
Públiko ta traha pa kombatí 
trakashon i kontrabanda 
di hende. Nan ta kontribuí 
na kampañanan di kon- 
sientisashon di e Taskforce 
Trakashon di hende i tam- 
be di Actiecentrum Onder- 
mijning Curaçao (ACOC). 


OM ta para ketu na kontrabanda di hende 


Agènda 


REUNION KOMISHON FIHO (B&O) 


Djamars 24 di òktober 2023 pa 16:00 or ta tuma lugá un reunion di 
komishonnan fiho di Maneho i Sosten (B&O) den sala di reunion di Konseho 
Insular na Passangrahan. 


1. Apertura/partisipashon; 
2. Oportunidat pa siudadano hiba palabra; 
3. Dokumentunan ku a drenta; 
4. Stipulashon di agènda; 
5. Stipulashon di e relato kòrtiku i e lista di desishon di 19 di sèptèmber 2023; 
6. Splikashon di e diseño di ordenansa insular pa kambio di ordenansa 
insular maneho finansiero Boneiru; 
7. Splikashon di e areglo ku ta regardá suministro di informashon di Kolegio 
Ehekutivo na Konseho Insular; 
8. Splikashon di e protokòl di kontròl pa kontròl di akountent pa loke ta 
trata kuentanan anual di Entidat Públiko Boneiru; 
9. Splikashon di e diseño di dekreto ku ta regardá prolongashon di akuerdo 
di servisionan di akountent 2023 i 2024; 
10. Klousura. 


Ta invitá Kolegio Ehekutivo. 


Ta 
publiká 
e 
konvokashon 
akí 
riba 
e 
parti 
públiko 
di 
e 
sistema 
di 
informashon di Konseho Insular (www.konsehoinsular.com). Te asina leu ku 
ta aplikabel, e dokumentonan konserní manera kustumber ta na Grefi na 
disposishon. Ta transmití e reunion akí live riba TV, e página di i Youtube i e 
website di Konseho Insular. 


R. Groenman 
Presidente Komishon B&O 

Prome Minister Evelyn Wever-Croes: 
Como muestra di solaridad pa cu luna 
di conscientisacion di cancer di pecho 


ORANJESTAD - Riba 
dia di Conscientisacion di 
Cancer di Pecho, Mini- 
sternan di Gabinete Wever- 
Croes a mustra nan solida- 
ridad bistiendo un articulo 


di paña ros. Manera ta co- 
noci, ful e luna di october, 
mundo ta para keto na e 
conscientisacion di e forma 
di cancer aki. Cancer ta un 
malesa cruel, cu por toca na 


porta di tur hende, na cu- 
alkier momento mas ines- 
pera. P’esey ta importante 
pa tur hende muhe, adul- 
tonan, y hobennan, haci 
tur test y control necesario 


Aruba su finansas ta den bon caminda 
Reunion cu CAft tabata 
sumamente positivo 


frecuentemente, pa asina si 
tin e malesa, e por wordo 
detecta y trata na tempo. 
Prome Minister ta haci 
un apelacion na tur hende 
muhe, mama di famia, cu 
ta cuidando di nan casa, yi- 
unan of mayornan, pa haci 
nan control regularmente, y 
cuida di nan mes prome cu 
nan cuida di otro. Tur hen- 
de ta consciente cu haci un 
mammogram no ta placen- 
tero, pero e dolor ey, no ta 
nada compara cu e doloro- 
nan cu un ser femenino por 
carga. Tambe ta importante 
pa tur hende muhe sa, cu tin 
un grupo grandi di hende 
pa sostene y yuda esnan 
cu tin e malesa di cancer 
na pecho. "Di experiencia 


propio mi por bisa, cu u- 
nabes bo wordo detecta cu 
cancer na pecho trempan, 
e tratamento ta mas efec- 
tivo y menos doloroso. Den 
mayoria di caso, ora detecte 
laat, e opcionnan pa trate 
ta limita y casi imposibel. 
P’esey mi ta pidi cada un 
di boso cu ta hende muhe, 
y cu ta stima bo mes y bo 
famia, pa samina y controla 
boso mes. Pa tur esnan cu 
ta suerndo di e malesa aki, 
sa cu bo no ta bo so, y cu tin 
un grupo di hende pa yuda 
bo. Ohala cu hunto nos por 
yuda tur esnan cu ta su- 
friendo di e malesa cruel 
aki, y cu pronto por bin 
un cura pa cancer", Prome 
Minister a expresa. 


ORANJESTAD - Dia- 
bierna mainta Prome Mi- 
nister Evelyn Wever-Croes 
a reuni cu CAft, cu ta e 
colegio di supervision - 
nanciero, cu ta bin cada tres 
luna pa duna Gobierno nan 
punta di bista, riba e desa- 
royonan nanciero di pais 
Aruba. Prome Minister a 
expresa di ta sumamente 
satisfecho cu e reunion, 
mirando cu representan- 
tenan di CAft tabata hopi 
positivo riba e crecemento 
economico, riba e desaroyo 
di turismo, riba e nansa 
publico, y riba e pronostico 
y proyeccionnan cu tin pa 
pais Aruba. 
Durante e reunion, Pre- 
mier Wever-Croes a splica 


CAft, cu pa Gobierno ta 
importante, mirando cu e 
indicadornan 
macro-eco- 
nomico ta asina positivo, 
pa e progreso y bienestar ey 
drenta den tur hogar di pais 
Aruba. Gobierno lo kier 
enfoca riba e preocupa- 
cionnan cu tin actualmente, 
cu ta pobresa, problema 
social, cuido, y enseñansa. 


Mirando e situacion eco- 
nomico positivo, lo desea 
di haci inversionnan de e 
areanan aki. Riba e punto 
aki, CAft tambe a bay di 
acuerdo. 
"E tabata un bon re- 
union. Mi kier a gradici 
Minister di Finansas pa 
semper tin su trabou na 
pecho, y di ta eherce esaki 


cu hopi amor y dedicacion. 
Tambe un danki na Depar- 
tamento di Finansas, De- 
partamento di Impuesto, 
Centraal Accountants Di- 
enst, y e conseheronan di 
Minister di Finansas pa nan 
trabou incansabel. Sin lu- 
bida, tur otro Ministernan 
di Gabinete Wever-Croes 2, 
paso ta danki nan empeño 


y sacricio, awe nos a logra 
yega na unda nos ta. 
Aruba su nansas ta 
riba bon caminda, y esey ta 
sumamente positivo pa por 
haci inversionnan necesa- 
rio. Mi ta sumamente sa- 
tisfecho cu e reunion di awe 
mainta, cu tabata uno hopi 
positivo" Prome Minister a 
expresa. 

WIN 
the full amount* of 
your purchase back! 


& 
Get the 
chance to 


Shop at 


Real Rincon a golia Juventus 12-0 den 
kontinuashon kampionato futbòl 
KRALENDIJK--Real 
Rincon ku ta e klup di fut- 
bòl di Rincon, djabièrnè 
último a golia SV Juventus 
di Antriòl/Playa Pabou ku 
skor di 12-02 den partido 
nr.7 di kampionato futbòl di 
nos isla. 
Esaki ta otro goliada pa 
e ekipo di SV Juventus ku 
no ta pasando den su mihó 
tempu. 
Outornan di e golnan di 
e partido ta Ayrton Cicilia 
ku a hinka 2 gol na di 2 i 31 
minüt di e partido. 
Felis Verhaar a hinka 3 
gol na di 5, 9 i 42 minüt di e 
partido. Elmar Wanga outo- 


gol na 11 minüt di e partido. 
Fabio Hierck na di 12 
minüt. 
Nathan van Arneman di 
18 minüt. 
Roengel Pineda-Mateo 
na di 19 minüt di e partido. 
Rhiordan Piar na di 58 i 
63 minüt di e partido. 
Rowel Frans na di 68 
minüt di e partido. 
Esakinan e golnan pues 
di SV Real Rincon ku a 
golia SV Juventus 12-0 
den kontinuashon di kam- 
pionato futbòl di nos isla 
djabièrnè último, esaki den 
partido nr.7 di e kampio- 
nato. 


KRALENDIJK--Liseo 
Boneriano djabièrnè último 
den oranan di mainta, a hasi 
apertura di 2 kancha di de- 
porte unda alumnonan por 
praktiká e deporte di futbòl 
i tambe basketbòl. 


Liseo Boneriano ku apertura di dos kancha 


Tabata Barbara Sol ku 
ta e direktor di unidat, ku 
a hiba palabra i bisa ku e 
meta di e kanchanan ta pa 
kontribuí na un kurpa salu- 
dabel di e alumnonan. 
Despues ku a kòrta sinta 


pa hasi apertura osial di e 
kanchanan, por a disfrutá 
di un tremendo partido di 
futbòl i tambe basketbòl ku 
a bai entre e alumnonan i 
dosentenan. 
Ta bon pa bisa ku huntu 
ku Indebon, ta planiando 
pa organisá torneonan ku 
lo bai tuma lugá durante 


pousa na e skol. 
Esaki ta otro adelanto 
deporte di nos isla, tur es- 
akinan pa sigui duna opor- 
tunidat na nos hóbennan pa 
sigui praktiká deporte. 
Pabien Boneiru ku dos 
kanchanan pa praktiká de- 
porte, den e kaso aki e de- 
portenan di futbòl i basket- 


bòl. 
Asina por menshoná ku 
tin mas na kaminda, atrobe 
pa Adelanto di deporte riba 
nos isla. 
Pabien Boneiru ku e dos 
kanchanan i keda pendiente 
pa mas kancha pa deporte 
ku ta na kaminda. 

K R A L E N D I J K - 
-Despues di a pèrdè 2-0 ku 
nos selekshon maskulino di 
futbòl aki na Boneiru, An- 
guillla ta den preparashon 
pa topa ku nos selekshon 
nashonal dia 18 di novèm- 
ber binidero aya na Anguil- 
la, ku Anguilla hungando 
na kas pues. 
E bia aki nos selekshon 
ta di bishita i Anguilla ta 
hunga na kas pues. 


Nos selekshon nashonal 
ta den ful treinen, den ful 
preparashon pa e kompro- 
miso kontra Anguilla otro 
luna. 
Aki na kas manera 
ta konosí, nos selekshon 
nashonal di futbòl a gana 
di Anguilla 2-0 i ta prepa- 
rando na duna Anguilla un 
di dos derota, e bia aki ku 
Anguilla hungando na kas. 
Nos selekshon ta tu- 


mando esaki hopi na serio 
i ta den ful treinen di pre- 
parashon pa bolbe saka un 
viktoria fo’i Anguilla, e bia 
aki ku Aguilla hungando na 
kas. 
Nos ta deseá nos selek- 
shon nashonal di futbòl 
maskulino tur pero tur 
klase di éksito den e kom- 
promiso aki na Anguilla 
otro luna. 


ARUBA 
DEPORTE 
Selekshon futbòl preparando pa 
topa Anguilla na kas 


